Den Norrøne Mytologiens historie
Våre forestillinger av den norrøne mytologien kan være som mangt. Noen tenker på verdens opphav, kampen mellom det gode og det onde, mens andre forbinder norrøn mytologi med ragnarokk - undergangen - , og at en ny verden blir til .


Det er jo mange andre viktige hendelser innenfor mytologien som blir lagt merke til, som fortellingen om den nordiske gudeverden i gammelnorsk, islandsk diktning  og gammel islandsk prosa ( før kristen tid ) om verden og om guder; jotner og alver, vetter og dverger, mennesker og andre skapninger. Dette er noe av det første vi blir kjent med som barn ut fra fortellinger med rare skapninger som for eksempel dverger.


I den norrøne mytologien har de ulike skapningene forskjellige hjemsteder i verden.

Menneskene bor i " Midgard ", som er midt i verden. Utenfor Midgard ligger " Utgard ", og i den Jotunheimen. Dette er hjemstedet til de onde, kalde og de menneskefiendtlige jotnene. De kan sammenlignes med store, sterke skapninger som vi hører om i eventyrene. Lengst inne i Utgard er det kulde og frost, og der bor rimtussene. Der bor også Hræsvelg, som er en kjempejotun. Det er vingeslagene hans som er årsaken til all vind i verden. Verden er omringet av havet; og her holder Midgardsormen til  ( jotunslekt ). Den er så stor at den ligger rundt hele verden og kan bite seg selv i halen. 


Alle menneskene har beskyttere; æsene og åsynjene, som er de norrøne gudene. 

De norrøne gudene likner menneskene; de er gift, har barn og har ulike personligheter, men har overnaturlige krefter og egenskaper. Midt i Midgard ligger Åsgard; hjemstedet til æsene og åsynjene.


Æsene og åsynjene er sterke i kamp og hjelper menneskene mot de onde kreftene, altså jotnene. Fremst av alle æsene står Odin. Han er sønn av Borr og jotunkvinnen Bestla og har to 

brødre, Vile og Ve. Odin har to hustruer som heter Jord og Frigg. Frigg er mor til Balder og Jord er mor til Tor ( andre sønner er Ty, Heimdall, Brage, Vidar, Våle og Hod.).

Odin har ulvene Gjeve og Freke, ravnene Hugin og Munin, en åttefotet hest ( Slapne ) med seg. Han har også spydet " Gugne ", og gullringen " Draupne ", som det drypper åtte like tunge ringer av hver 9.natt.

Odin drikker vin til mat og drikke, og han har bare ett øye fordi han har byttet det ene øyet til jotnen Mime mot å få en drink av Mimesbrønnen, som er full av visdom.


Odin er både krigernes gud og gud for skaldene. Som om ikke det var nok er han også mystikkens, trolldommens, visdommens og spådommens gud. 

Han er også den viseste av alle; og han lar sine Valkyrkjer velge ut de som skal falle i kamp og bringer dem opp til Valhall. Odin vet nesten alt fordi ravnene hans, Hugin og Munin reiser ut i verden og kommer tilbake for å fortelle hva de så.

Til slutt blir han slukt av Fenrisulven i Ragnarokk, men den blir hevnet av hans sønn, Vidar. 

Odin har mange navn som Allfader, Valfader, Ygg ( "den skrekkelige" ) og Håve ("den høye").


Tor er Odin og Jord sin sønn. Han er gift med Siv , som har hår av gull og er den vakreste av alle. De har to barn sammen; datteren Trud og sønnen Mode. Men Tor har også en sønn med jotunkvinnen Jarnsaka, og han heter Magne.

Tor var kanskje den mest populære guden i Norden i vikingtiden. Han rår over været og han er tordenguden. Mytene forteller at han kjører over himmelen med vogn som ledes av bukker og dette fører til at det tordner, og med regnet gir han jorden fruktbarhet.

Tor er stor og sterk og hissig, og hans sterkeste våpen er hammeren, Mjølner, som alltid treffer det han sikter på og kommer alltid tilbake til ham.



I eddadiktet " Trymskvida " kler han seg ut som Frøya for å få hammeren sin tilbake fra jotnen Trym, og i " Hymiskveda " får han Midgardsormen på fiskekroken.


Frøya er kjærlighetsgudinnen og hun er søster til Frøy, som er guden for fruktbarhet og velstand. Frøya er en av de fagreste, og Loke sier at hun har hatt erotisk/seksuell omgang med alle æser og alver. Da hennes mann forlot henne gråt hun gulltårer, og hun satt tilbake med sine to døtre, Hriss og Gersemi.

Jotunkongen Trym vil ha Frøya som bytte for Tors hammer, og det er derfor Tor kler seg ut som henne for å få tilbake hammeren sin.

Frøya eier dessuten en fjærnam og smykket Brisingamen.


Loke var den merkeligste guden av alle. Han var ofte med Tor og Odin på deres reiser og hjalp dem ut av knipe. Loke var av jotunætt og kunne samtidig være ond, listig og svikefull mot andre guder og mennesker. Det var for eksempel Loke som var skyld i Balders død og ble derfor utstøtt, noe som førte til at han rømte, men ble så fanget og bundet. Loke ble ikke sluppet løs før den siste krigen (kampen) mellom gudene og deres fiender.

Loke var jotnenes leder i Ragnarokk, og han var også far til Fenrisulven som slukte og drepte Odin.


Vi kjenner til andre guder som Balder, som var guden for fromme og uskyldighet, eller Njord som var guden for sjø, vind og ild.


Vi vet mye om de norrøne gudene, men nesten ingenting om gudsdyrkelsen. Det har sammenheng med at kristendommen gjorde alt for å utrydde alle spor etter hedensk kultur. Men fortellinger om gudene, gudemyter, var blitt en del av den litterære tradisjonen og levde videre. Det ser ut til at de guddommelige maktene for en stor del ble dyrket i det fri. Kulturen var både offentlig i bygder og private hjem.

Det fantes steinaltre som ble kalt horger, og det ble ofret til gudene; dyre- og menneskeofre sies det. Det ble også feiret religiøse fester ved hovene på en del gårder, som ble samlingsteder.

Men hovene var vanlige hus og ikke særskilte tempelbygg.


De viktigste religiøse handlingene skjedde om våren, når den nye " sæden " skulle gro, og seint om høsten.

Stedsnavn forteller om horg og hov, for eksempel Horgen, Ullenshov og Torshov. Gudsdyrkelsen skulle sikre jordens fruktbarhet og beskytte ætten.


Vi har mange kilder som forteller om kristendommen eller de norrøne gudene og deres tenke- og væremåte . I Edda har Snorre fortalt mange myter om de gamle gudene, som for eksempel i " Trymskvida " der vi høre om Tor og da hans hammer ble stjålet. Ellers har vi mange utgravinger av vikingskip og andre arkeologiske funn som gjør at vi forstår hvordan alt var i tidligere tider.

Vi kunne også finne dikt om de norrøne gudene risset inn med tegn og tegninger i stein og på saueskinn. Mange myter har også vært på folkemunne i mangfoldige år og deretter skrevet ned; som i moderne tid da P.A. Munch samlet myter innenfor gude- og heltesagn.

Den viktigste kilden om den gamle gudelæren finner vi i poesien, spesielt i eddadiktene............



